सामग्री: राष्ट्रपतींच्या अभिभाषणावर आभार प्रस्तावावर भाषण करताना नरेंद्र मोदींनी नागरिकत्व दुरुस्ती विधेयकावर (CAA) भाष्य केलं. 

त्यांनी काँग्रेसचं धोरण, राहुल गांधी आणि नेहरूंवरही प्रश्नचिन्ह उपस्थित केलं. विरोधकांची घोषणाबाजी सुरू असतानाही त्यांनी आपलं भाषण सुरूच ठेवलं. 

तुमच्या आवडत्या खेळाडूला मत देण्यासाठी इथे क्लीक करा.

विरोधकांची खिल्ली उडविण्यासाठी पंतप्रधान नरेंद्र मोदींनी एक गोष्ट सांगितली. त्यांच्या गोष्टीचा सारांश खालीलप्रमाणे होता-

एका रेल्वेमधून अनेक लोक प्रवास करत होते. रेल्वेचा वेग वाढल्यानंतर एका प्रवाशानं म्हटलं, की रेल्वे रुळांमधून प्रभू कृपेनं भवसागरातून पार होऊ, असा आवाज येतोय. परमेश्वराची कृपा अपरंपार असल्याचा आवाज रुळांमधून येतोय, असं दुसऱ्या एका प्रवाशानं म्हटलं. एक मुसलमान प्रवासी होता. त्यानं म्हटलं, की अल्लाहची दया, अल्लाहची दया असा आवाज ऐकू येतोय. 

या सगळ्या प्रवाशांमध्ये एक पैलवानही होता. त्याची वेळ आली तेव्हा त्यानं म्हटलं, की मला तर वेगळाच आवाज ऐकू येतोय. इतरांनी त्याला विचारलं, की तुला नेमकं काय ऐकू येतंय? त्यावर त्या पैलवानानं म्हटलं, "रबडी खा, कसरत कर ; रबडी खा, कसरत कर."

मोदींच्या या गोष्टीनंतर सत्ताधारी बाकांवर खसखस पिकली. मोदींनी आपल्या गोष्टीचं तात्पर्य सांगताना म्हटलं, की ज्याचं डोकं जसं चालतं, त्याला गोष्टी तशाच पद्धतीनं समजतात. 

'काँग्रेसनं दिवसातून शंभर वेळा घटनेबद्दल बोलावं'

लोक सहा महिन्यात मला झोडपून काढतील, असं काँग्रेसचे नेते म्हणत असल्याचा उल्लेख पंतप्रधान मोदींनी आपल्या भाषणात केला. मोदींनी पुढे म्हटलं, "आधी सांगितलं ते बरं झालं. मी त्यादृष्टिनं तयारी करेन. सूर्य नमस्कारांची संख्या वाढवेन. लोक मला असे अपशब्द वापरत आहेत, की आता माझ्यावर त्याचा काहीच परिणाम होत नाही. मी लाठ्या-काठ्या खाण्यासाठी पाठ मजबूत करत आहे. 

मोदी यांनी काँग्रेस नेते शशी थरुर यांना उद्देशून म्हटलं, "राज्यघटनेचं रक्षण करण्याबद्दल वारंवार बोललं जात आहे. मलाही असं वाटतंय, की काँग्रेसनं दिवसातून शंभर वेळा घटना वाचविण्याबद्दल बोलायला हवं. कारण राज्यघटनेसोबत केव्हा, काय झालं होतं हे सगळ्यांनाच माहीत आहे. राज्यघटनेच्या रक्षणाबद्दल बोलत राहिल्याने तुम्हाला तुमची चूक तरी लक्षात येईल. न्यायसंस्थेकडून न्यायालयीन पुनर्विचाराचा अधिकार काढून घेणाऱ्यांनी घटनेबद्दल बोलायलाच हवं. ज्यांनी निवडून आलेली सरकारं...\nमागील सामग्री खालीलप्रमाणे सारांशित केली जाऊ शकते:
पंतप्रधान नरेंद्र मोदींनी लोकसभेत दीड तासाहून अधिक वेळ केलेल्या भाषणामध्ये सरकारच्या निर्णयांची पाठराखण केली आणि विरोधकांवरही निशाणा साधला.